cyanic-selkie/wikianc huggingface dataset:
Aljosja Popowitsj
Aljosja Popowitsj (Russies: Алё́ша Попо́вич; letterlik Aleksei, seun van die priester) is nes Dobrinja Nikititsj en Ilja Moeromets ’n bogatir, of Middeleeuse ridder. Hy is die jongste van die drie belangrikste helde van Kiëf-Roes. Die drie word saam uitgebeeld in Wiktor Wasnetsof se bekende skildery Bogatiri (regs).
In bilini, of heldeverhale, word hy beskryf as die slu seun van ’n priester wat wen deur sy teenstanders te kul en uit te oorlê. Hy is bekend vir sy ratsheid, sluheid en listigheid. Aljosja hou van pret en word soms uitgebeeld as ’n "bespotter van vroue". Hy is ook soms ’n leuenaar en verkuller. Hy het die draak Toegarin Zmeiewitsj met ’n kullery verslaan. In latere weergawes word die draak verander in ’n Mongoolse khan.
Aljosja Popowitsj en Toegarin
In hierdie verhaal reis Aljosja Popowitsj en sy dienskeng, Jekim, na Kiëf om prins Wladimir te ontmoet. Toe hulle in Kiëf aankom, is prins Wladimir besig met ’n feesmaal. Hy bied Aljosja die sitplek langs hom aan, maar dié wys dit van die hand en neem die laagste sitplek in die sosiale hiërargie in – langs die stoof. By die fees beledig die monster Toegarin die prins deur tussen hom en sy vrou te gaan sit. Toegarin bid ook nie en stop homself vol kos. Aljosja, wat gewalg is deur Toegarin se optrede, beledig hom met stories oor die dood van ’n hond en ’n koei. Toegarin word kwaad en gooi Aljosja met ’n dolk. Aljosja aanvaar sy uitdaging tot ’n geveg. Toe hy by die veld aankom waar hulle sal veg, vlieg Toegarin reeds in die lug met sy vlerke wat van papier gemaak is. Aljosja bid vir reën en Toegarin val op die grond toe sy vlerke nat word. Eindelik slaan Aljosja Toegarin se kop af met sy staf, deurboor dit met ’n spies, sny sy liggaam in klein stukkies en gee dit aan prins Wadimir.
Louis Nye
Louis Nye (1 Mei 1913 – 9 Oktober 2005) was 'n Amerikaanse akteur. Hy was bekend vir sy rolle in die rolprent Cannonball Run II (1984) en in die televisiereekse The Steve Allen Plymouth Show (1956), Bob Hope Presents the Chrysler Theatre (1963), en Curb Your Enthusiasm (2000).
Sarah Laine
Sarah Laine (gebore 23 Oktober 1982) is 'n Amerikaanse aktrise en vervaardiger. Sy is bekend vir haar rolle in die rolprente American Pie 2 (2001), Alpha Males Experiment (2009), en The Rig (2010), en in die televisiereeks General Hospital (1963).
Sybel Coetzee
Lewensloop
In 1976 het Coetzee in die omstrede rolprent Ter wille van Christine gespeel, ook ’n produk van Jan Scholtz en Elmo de Witt. Daarin was sy ’n Rooms-Katolieke verpleegster op wie Hans Strydom se karakter, ’n NG predikant, verlief geraak het. Voor haar rol in Hansie (2008) was sy in 1999 die laaste keer op TV te sien in die M-Net-sepie Egoli: Plek van Goud as Fransie Schoeman, die ma van Lindie van Eeden se karakter, Karin.
Haar en Möller se paaie het in die laat sewentigerjare weer gekruis toe hulle die romantiese hoofrolle vertolk in die fliek Gemini. Hulle is omstreeks 1980 getroud. Möller was onder andere ’n vervaardiger in die rolprentbedryf en direkteur van die maatskappy Combined Artists, wat die ondersoekendejoernalistiek-program Carte Blanche in 1988 begin het.
In 1989 het hulle die vermaakbedryf agtergelaat toe albei op die kruin van hul loopbaan was. Hulle het op ’n melkplaas naby Plettenbergbaai gaan boer om hul twee seuns, Marius en Heinrich, in ’n plattelandse omgewing groot te maak.
Omdat hulle nog na die teater verlang het, het hulle die Barnyard-teater in ’n skuur, vandaar die naam, op die plaas begin. Dié konsep het hulle algaande uitgebrei en het later drie van dié teaters in Johannesburg en een in Durban, Kaapstad en Pretoria begin. In 1999 het die gesin na Stellenbosch verhuis sodat die seuns na aan die universiteit kon wees. Albei het hulle in ’n finansiële rigting bekwaam: Marius het later in Johannesburg gaan woon en Heindrich in Londen saam met sy vrou, Stelli, wat hy op universiteit ontmoet het. Hulle bly tans in De Zalze net buite Stellenbosch.
Erica newdigatei
Erica newdigatei is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
John Constable
John Constable [ˈkʌnstəbəl, ˈkɒn-] (* 11 Junie 1776, † 31 Maart 1837) was 'n Engelse Romantiese skilder wat veral bekendheid verwerf het met sy landskapskilderye van Dedham Vale in die omgewing van sy geboorteplek East Bergholt in die graafskap Suffolk - 'n streek wat tans as Constable Country bekendstaan. Constable het 'n rewolusie in die waterverfskilderkuns meegebring deur die manier waarop hy die weer, lug en atmosfeer uitgebeeld het. Hy was 'n voorloper van impressionisme en word saam met J.M.W. Turner aangeskryf as die een van die grootste Britse landskapskilders.
Dit was die groot toewyding waarmee hy die landskapstonele van sy geboortestreek op doek verewig het wat Constable se kunswerke so bekoorlik maak. "Ek dink ek moet my eie plekke op die beste manier skilder", het hy in 1821 aan sy vriend John Fisher geskryf, "skilder is niks meer as 'n ander woord vir gevoelens nie."
Constable se bekendste skilderye sluit Dedham Vale (1802) en The Way Hain (1821) in. Alhoewel sy skilderye tans onder die gewildste en kosbaarste Britse kunswerke gereken word, kon Constable in sy leeftyd min finansiële voordeel daaruit trek. Eers in die ouderdom van 52, toe hy as lid van die Koninklike Akademie (Royal Academy) verkies is, is sy reputasie as vooraanstaande skilder gevestig. Daarenteen is sy werk in Frankryk besonder gunstig ontvang. Hier kon hy meer van sy werke verkoop as in sy geboorteland en het bowendien die inspirasie vir 'n hele kunsstroming gelewer, die Barbizon-skool.
Lewe
Hy begin in 1799 te werk toe hy hom aansluit by die Koninklike Akademieskool. Hy word eers in 1829 tot 'n volle akademikus bevorder toe hy verkies word met een stem. Sy vader sterf in 1816 en dit stel hom in staat om met Maria Bicknell te trou na 'n sewejarige hofstryd en sterk opposisie van haar familie.
In 1820 het hy begin erkenning ontvang vir sy skilderye. Met die "The Hay Wain "(Nasionale Galery, Londen 1821) wen hy die goue medalje by die Parys Salon van 1824.
Hoërskool Kloof
Hoërskool Kloof is 'n openbare hoërskool in Kloof, naby Durban in KwaZulu-Natal, Suid-Afrika.
Die skool is in Februarie 1960 onder leierskap van sy eerste skoolhoof, Mnr. G. Goodwin geopen. Die eerste 127 studente het in voorafvervaardigde klaskamers op 'n tydelike ligging op die hoek van Emolweni- en Dan Pienaarstraat skoolgegaan.
Hedonisme
Hedonisme is 'n denkrigting waarvolgens genot en geluk die primêre of belangrikste intrinsieke waarde en die hoogste doel van die menslike lewe is. 'n Hedonis streef na die verkryging van netto genot (genot minus pyn).
Sumeriese beskawing
In die oorspronklike Ou Babiloniese weergawe van die Epos van Gilgamesh, wat kort na die uitvinding van skryf geskryf is, het Siduri die volgende raad gegee: "Eet jou versadig. Wees dag en nag vrolik. Laat jou dae vol vreugde wees. Dans dag en nag en maak musiek  […] Dit is al waaroor die mens se lewe gaan". Dit is waarskynlik die eerste aangetekende bepleiting van 'n hedonistiese filosofie.
Antieke Egipte
Tonele van 'n harpspeler wat gaste by 'n fees vermaak, was algemeen in antieke Egiptiese grafte, en het soms hedonistiese elemente bevat. Gaste is aangesê om hulle aan genot oor te gee, want hulle het geen versekering dat hulle met 'n salige hiernamaals beloon sal word nie. Die volgende is 'n lied wat uit die agtiende of negentiende Egiptiese dinastie dateer:
Laat u begeertes floreer, en volg hulle solank u lewe... Word gesalf met die wonder van die gode se eiendom. Laat u goeie dinge vermeerder; Moenie treurig wees nie. Volg u begeertes en dit wat vir u goed is. Vervul u behoeftes op aarde, en luister na u hart se eise.
Klassieke skole uit die Antieke tyd
Demokritus blyk die vroegste filosoof te wees wat 'n hedonistiese denkrigting uitdruklik aangehang het; hy het verklaar dat "tevredenheid" of "vrolikheid" die hoogste doel van die lewe is, en beweer dat "vreugde en hartseer die onderskeidende kenmerke van die goeie en die skadelike was" (DK 68 B 188).
Die Sirenese skool
Die Sireneërs was bekend vir hulle skeptiese kennisteorie. Hulle het gemeen dat ons ons onmiddellike sintuiglike ervarings kan ken (bv. dat ek op die oomblik 'n soet sensasie ervaar), maar dat ons niks van die aard van die objekte kan weet wat daardie sensasies veroorsaak (bv. dat heuning soet is) nie. Hulle het ook ontken dat ons die aard van ander mense se ervarings kan ken. Alle kennis is onmiddellike sensasie. Dit wat gevoel word, is dus die enigste moontlike kriterium vir kennis en gedrag. Ons kan slegs ken wat ons ervaar en hoe ons daardeur geaffekteer word. Genot behoort die enigste doel van die mens te wees.
Verder is alle gevoelens momentaan en gelyksoortig. Dit beteken dat genot uit die verlede en toekoms nie werklik vir ons bestaan nie, en dat daar geen onderskeid tussen huidige genietinge is nie. Sokrates het van die hoër genietinge van die intellek gepraat; die Sireneërs het die geldigheid van hierdie onderskeid ontken en gesê dat liggaamlike genot, wat eenvoudiger en intenser was, groter waarde gehad het. Daar is egter soorte gedrag wat onmiddellike genot verskaf, maar wat meer as die ekwivalent van pyn daarvan veroorsaak. 'n Wyse persoon sal in beheer van genot wees en nie 'n slaaf daarvan word nie. Wette en sedes moet eerbiedig word, want selfs al het hierdie dinge self geen intrinsieke waarde nie, sal die miskenning daarvan daartoe lei dat oortreders straf opgelê word. Eweneens is vriendskap en regdoen voordelig weens die genot wat dit verskaf. Die Sireneërs het dus in die hedonistiese waarde van maatskaplike plig en altruïstiese gedrag geglo.
Epikurisme
Epikurisme is 'n filosofiese denkrigting wat in ongeveer 307 v.C. ontstaan het en op die lerings van Epikurus gebaseer was. Epikurus was 'n atomiese materialis. Sy materialisme het hom 'n algemene standpunt teen bygeloof en die idee van goddelike ingryping laat inneem. In navolging van Aristippus—van wie ons baie min weet—het Epikurus geglo die hoogste goed lê in die soeke na eerbare, volhoubare "genot" in die vorm van 'n toestand van kalmte, vryheid van vrees  (ataraxia) en afwesigheid van liggaamlike pyn (aponia), 'n staat wat deur die kennis van die wêreld en die beperkings van ons begeertes verkry kon word. Die kombinasie van hierdie twee toestande is veronderstel om geluk in sy hoogste vorm te skep. In soverre Epikurisme genot as die hoogste goed verklaar, is dit 'n vorm van hedonisme, maar die klem wat daar op 'n eenvoudiger lewe geplaas word, onderskei hierdie filosofie van "hedonisme" soos dit algemeen verstaan word. Volgens die Epikuriese beskouing is die hoogste genot (kalmte en die afwesigheid van vrees) deur kennis, vriendskap en 'n sober lewe verkry. Epikurus het die genieting van eenvoudige vreugdes besing. Dit het onthouding van liggaamlike begeertes soos seks en luste behels, in so 'n mate dat dit aan askese gegrens het. Hy het teen oordaad gewaarsku. Om te ooreet kon byvoorbeeld tot latere ontevredenheid lei, soos die onaangename besef dat sekere lekkernye nie in die toekoms geniet kan word nie. Epikurus het nie 'n uitgebreide stelsel van maatskaplike etiek geformuleer wat behoue gebly het nie, maar het 'n unieke weergawe van die Goue Middeweg voorgestaan. Dit is onmoontlik om 'n aangename lewe te lei sonder om verstandig en goed en regverdig te lewe (menende om nie seer te maak of seer te kry nie),  en dit is onmoontlik om verstandig en goed en regverdig te lewe sonder om 'n aangename lewe te lei.
Hindoeïsme
Die konsep van hedonisme word ook in Hindoegeskrifte aangetref.
Utilitarisme
Utilitarisme hanteer probleme rondom morele motivering deur 'n primêre rol aan geluk te gee. Dit is 'n etiese teorie waarvolgens die regte optrede dié optrede is wat die algehele welsyn van die samelewing maksimaliseer. Dit is een vorm van gevolglikheid, menende dat die morele waarde van 'n handeling deur die voortvloeiende uitkoms bepaal word. Die 18de- en 19de-eeuse Britse filosowe, Jeremy Bentham en John Stuart Mill, word as die invloedrykste bydraers tot hierdie teorie beskou. Die samesmelting van hedonisme—as 'n beskouing van wat goed is vir mense—met utilitarisme het tot gevolg dat alle handelinge daarop gerig moet wees om die grootste hoeveelheid geluk te bereik.
Kontemporêre benaderings
Kontemporêre voorstanders van hedonisme sluit in die Sweedse filosoof Torbjörn Tännsjö, Fred Feldman en die Spaanse etiese filosoof Esperanza Guisán (wat in 1990 'n "Hedonistiese manifes" gepubliseer het).
Michel Onfray
Die Frans-gebore Michel Onfray is 'n toegewyde kontemporêre hedonistiese filosoof en skrywer oor die geskiedenis van hedonisme. Hy definieer hedonisme "as 'n introspektiewe gesindheid teenoor die lewe wat daarop gebaseer is dat 'n persoon self genot ervaar en aan ander genot verskaf, sonder dat die self of 'n ander leed aangedoen word".
Hy skryf verder: "In teenstelling met die asketiese idee wat deur die dominante denkrigting voorgestaan word, gaan hedonisme daaroor dat die "hoogste goed" met 'n persoon se eie én ander mense se genot geassosieer moet word; die een mag nooit ten koste van die ander bevoordeel word nie. Die verkryging van hierdie balans veronderstel dat ons die onderwerp uit verskillende hoeke benader – polities, eties, esteties, eroties, bio-eties, pedagogies, geskiedkundig....."
Abolisionisme
Die Abolisionistiese Genootskap is 'n transhumanistiese groep wat hulle vir die afskaffing van lyding by alle voelende wesens deur die gebruik van gevorderde biotegnologie beywer. Hulle kernfilosofie is negatiewe utilitarisme. David Pearce, 'n teoretikus van hierdie perspektief, het in sy The Hedonistic Imperative  beskryf hoe tegnologieë soos genetiese manipulasie, nanotegnologie, farmakologie en neurochirurgie moontlik kan ineenloop ten einde alle vorms van onaangename ervarings onder mense en niemenslike diere te elimineer deur lyding met grade van welsyn te vervang, 'n projek waarna hy as "paradysmanipulasie" verwys.
Kritiek
Kritiek teen hedonisme is teen dié denkrigting se eksklusiewe konsentrasie op genot as enigste waarde gerig.
George Bancroft (akteur)
George Bancroft (30 September 1882 – 2 Oktober 1956) was 'n Amerikaanse akteur. Hy was bekend vir sy rolle in die rolprente The Docks of New York (1928), Thunderbolt (1929), Mr. Deeds Goes to Town (1936), en Stagecoach (1939).
Ludlow
Ludlow (/lə́dləw/; Wallies: Llwydlo) is 'n Middeleeuse markdorp in die Engelse graafskap Shropshire, 45 km (28 myl) suid van die county town Shrewsbury en 37 km (23 myl) noord van Hereford geleë, met 'n bevolking van rofweg 11 000. Ludlow het 'n belangrike rol gespeel in die geskiedenis van Wallis en die Welsh Marches, 'n historiese streek langs die Engels-Walliese grens. Ludlow se historiese boukuns en goed bewaarde Middeleeuse straatuitleg maak van die nedersetting 'n gewilde toeristebestemming, met sowat 500 geboue wat as historiese monumente beskerm word, insluitende Tudor-vakwerkgeboue met hul kenmerkende swart-en-wit fasades en Georgiaanse baksteenhuise. Die hoofattraksies is die Middeleeuse Normandiese kasteel wat vanaf 1085 op 'n krans bo-oor 'n rivierkronkel van die River Teme ontstaan het en die nabygeleë katedraalagtige St Lawrence-kerk, een van die grootste parogiale kerkgeboue in Engeland wat Ludlow se welvaart as 'n handelspilpunt vir wol en lakens in die 14de eeu weerspieël toe dit herbou is. Dikwels word na Ludlow verwys as the perfect historic town.
Erica nidularia
Erica nidularia is 'n plant wat tot die genus Erica behoort.
Andre Boezak
André Boezak is ’n predikant, gemeenskapsleier, digter en skrywer.
Erica nevillei
Erica nevillei is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Dit kom in die Kaapse Skiereiland by Noordhoekpiek, Chapmanspiek, Constantiaberg en Kalkbaaiberge voor. Die spruit uit en word gestimuleer deur brand, die habitat is veilig weens die hoë voorkoms van brande op Tafelberg.
Middelfontein (plaas)
Middelfontein was een van die plase waarop Johannesburg aangelê is.
Andre Boezak
Lewe en werk
André Boezak is op 29 September 1960 op ’n wynplaas gebore en word op Simondium naby die Paarl groot. Hy is die oudste kind van vier kinders, twee seuns en twee dogters, van die onderwyser Alwyn Boezak en sy vrou Elizabeth. In 1975 trek die gesin na die Paarl en hy matrikuleer in 1978 op die dorp aan die Noorder-Paarl Senior Sekondêre Skool. As musikant slaag hy in hierdie tyd sy graad sewe in klavier. Ná skool studeer hy verder in die Teologie aan die Universiteit van die Wes-Kaapland. Omdat hy nie ’n beroep kry nadat hy kwalifiseer nie, hou hy vir ’n jaar skool by die “rofste skool” in die Boland, Paulus Joubert, waarna hy in die bediening tree as predikant van die Verenigende Gereformeerde Kerk. Hy tree in 1986 in die huwelik met Dawn, wat hy op universiteit ontmoet, en die egpaar het drie kinders, met Darren die oudste. Vanaf Maart 1988 bedien die egpaar die gemeente op Lady Grey in die Oos-Kaap, maar hy aanvaar in Mei 1994 ’n beroep na die gemeente in Bridgton op Oudtshoorn. In 1991 word hy verkies tot die bestuur van die Afrikaanse Skrywersgilde en hy word in 2006 ook ’n direkteur van die Klein Karoo Nasionale Kunstefees (KKNK). Verder is hy direkteur en voorsitter van die direksie van die plaaslike radiodiens Suid-Kaap Stereo. By verskeie geleenthede tree hy self by die KKNK op, onder andere vir etlike jare vanaf 1995 in “Stoepstories” en in 2008 in “Karoo digters”, terwyl hy ook by Woordfees op Stellenbosch as storieverteller optree. Hy is ook ’n bedrewe musikant wat sy graad 7 musiekeksamens in klavier geslaag het.
Middelfontein (plaas)
Die plaas is opgemeet in die vorm van 'n langwerpige driehoek, sowat 5 km van oos na wes en minder as 1 km op sy breedste punt van suid na noord. Die plase wat daaraan gegrens het, was Langlaagte in die suide, Waterval in die weste, Braamfontein in die noorde en die uiterste punt in die ooste aan Turffontein.
Andre Boezak
Skryfwerk
Reeds van jongs af skryf hy rympies en versies. Vanaf 1976 raak sy gedigte egter die uitlaatklep vir sy emosies en frustrasies. Sy verse staan in die teken van die stryd teen apartheid en die onregte van hierdie beleid en word in verskeie versamelbundels opgeneem, waaronder “Aankoms uit die skemer”, “Ons kom van ver af”, “Groot verseboek” en “Die Afrikaanse poësie in ’n duisend en enkele gedigte”. Die gedig “Julle kamma sing” (onder andere in “Aankoms uit die skemer” opgeneem), verskaf ’n treffende teenstelling met “Die stem van Suid-Afrika” (waarin die besitsverhouding beklemtoon word deur die herhaalde gebruik van die woord “ons”) te stel teen die ervarings van diegene wat van besit ontneem is. Saam met ander Oudtshoornse digters en skrywers (Poem Mooney, Jan van Wyk en Hans Oosthuizen) gee hy ’n gesamentlike bundel uit wat onder die titel “Die Fonteyn” verskyn en in 1996 by die KKNK bekend gestel word. Die bundel bevat gedigte en prosa. Hy skryf ook sketse en kortverhale, waarvan sommige in Ligdraer verskyn. Sy kortverhaal “Die verdwaalde psalm”, wat in 1997 in Rooi Rose gepubliseer is, word deur Abraham H. de Vries in die versamelbundel “Uit die kontreie vandaan” opgeneem en munt uit in sy taalgebruik van die streek. Boezak se kortverhale, waarin die kontrei se mense en hulle gewoontes die tema is, word daarna gebundel in “’n Bek issie ding wat afdraend praat”. In 2012 debuteer sy drama “Windbrekers en Wegbrekers” by die Klein Karoo Nasionale Kunstefees. Hierin word die verhaal vertel van drie mans wat óf windbrekers word (iemand wat goed doen in die lewe en sukses behaal) óf wegbrekers (iemand wat homself en sy oorgelewerde waardes verloor en ’n verkeerde rigting inslaan).
Middelfontein (plaas)
Blykbaar is geen voorstad geheel en al op Middelfontein aangelê nie, maar wel gedeeltes van Coronationville, Hurst Hill, Crosby, Mayfair en Mayfair-Wes. Volgens die opgawes van munisipale kiesers tussen die jare 1934 en 1961 het die voorstede van die grootste Afrikaanse bevolkings in Johannesburg gehad:
Gespikkeldetang
Die Gespikkeldetang (Zebrasoma gemmatum) is 'n vis wat voorkom in die westelike Indiese Oseaan, meer spesifiek Mauritius, Madagaskar en die kus van KwaZulu-Natal. In Engels staan die vis bekend as die Spotted tang.
Identifikasie
Die vis word tot 23 cm lank. Die lyf en die vinne is bruin tot groen-bruin met klein wit spikkeltjies wat digby mekaar is op die lyf en vinne. Die stertvin is geel of geelbruin.
Die vis leef op aflandige koraal- en rotsriwwe in water wat 10 tot 60 m diep is. Hulle is alleenlopers en bly gewoonlik naby die rif. Die vis vreet alge en dooie koraal van die rotse. Die spesie is seldsaam.
Anthony Eustrel
Anthony Eustrel (12 Oktober 1902 – 2 Julie 1979) was 'n Engelse akteur. Hy was bekend vir sy rolle in die rolprente Caesar and Cleopatra (1945), The Story of Robin Hood and His Merrie Men (1952), King Richard and the Crusaders (1954), en The Unsinkable Molly Brown (1964).
Parallelle poort
By rekenaars is 'n parallelle poort 'n soort fisiese koppelvlak wat saam met 'n kabel gebruik word om randtoerusting met die rekenaar te verbind. Binêre inligting word op 'n parallelle manier in 'n parallelle poort oorgedra: elke bis in 'n besondere waarde word tergelykertyd saam met die ander bisse as 'n elektriese puls oor 'n afsonderlike draad versend in teenstelling met 'n serie-poort, waar die databisse opeenvolgend oor 'n enkele draad gestuur word. Die aantal drade en die soort hegstuk op parallelle poorte kan verskil. duimnael|regs|250px|'n Parallelle poort aan die agterkant van 'n Compaq N150 [[skootrekenaar.]]
Die USB-koppelvlak het die parallelle poort grootliks vervang en deesdae word die meeste drukkers met 'n USB-verbinding gekoppel en word soms nie eens met 'n parallelle poort voorsien nie. Op baie moderne rekenaars word die parallelle poort ook uitgelaat om kostes te bespaar.
Gebruike
Parallelle poorte word dikwels gebruik deur mikroverwerkers om met randtoestelle te kommunikeer. Die mees algemeenste soort parallelle poort is 'n drukkerspoort soos die Centronics-poort wat agt bisse op 'n slag oordra. Hardeskywe word ook deur middel van spesiale tipe parallelle poorte aan die rekenaar gekoppel, soos onder andere die SCSI- en ATA-tegnologieë. Wanneer mense egter gewoonlik na 'n parallelle poort verwys, word daar gewoonlik spesifiek die drukkerspoort op 'n IBM versoenbare rekenaar verwys.
Voordat USB-poorte algemeen geword het op massaproduksierekenaars, het baie eksterne toestelle, soos draagbare hardeskywe vir Microsoft Windows en MS-DOS, 'n verbindingstuk gebruik wat dit moontlik gemaak het om 'n parallelle poort met 'n drukker te deel. Dit is gedoen omdat baie Windows-rekenaars vroeër nie 'n ekwivalente SCSI-poort gehad het wat op ander stelsels beskikbaar was nie en was die enigste gerieflike verbinding wat beskikbaar was dan gewoonlik die parallelle poort. Die parallelle poort van 'n IBM versoenbare rekenaar is by verre die mees algemene standaard rekenaarpoort wat die spannings van standaard rekenaarlogika aan die buitewêreld blootstel deur 'n stel penne en word daarom dikwels deur eksperimenteerders, ingenieurs en mense wat bloot elektronika as 'n stokperdjie beoefen, gebruik om goedkoop rekenaarbeheerde projekte te bou. Die standaard spannings is 5 volt gelykstroom en bykans skadeloos. Aan die ander kant is die parallelle poort se stroombane oor die algemeen baie broos en kan maklik deur misbruik beskadig word.
Verbindings
Die hegstuk van 'n parallelle poort bestaan gewoonlik uit 25 penne, waarvan die meeste gebruik word en bring daarom mee dat die kabels nogal dik is. Hierdie kabels se lengte is ook beperk tot 'n maksimum van 3-8 meter, afhangende van die spesifieke poort- en kabeleienskappe. Al bestaan verskeie standaarde vir parallelle poorte vandag, word daar nie altyd hieraan voldoen nie (veral by die ouer toestelle), wat dit dikwels moeilik maak om die regte kabel en aandrywerprogrammatuur in die hande te kry.
Parallelle poorte het vier soorte penne:
Die Universele Seriebuspoorte (USB) is deesdae meer gewild as parallelle poorte omdat USB dit makliker maak om meer as een toestel aan die rekenaar te verbind.
Voorbeelde van parallellepoortstandaarde is as volg:
Poortadresse
Tradisioneel ken IBM PR stelsels hul eerste twee parallelle poorte volgens die tabel hieronder toe.
Verwysings
Axelson, Jan (2000). Parallel Port Complete. Lakeview Research. ISBN 0-9650819-1-5.
Daniel Tay
Daniel Tay (gebore 17 Desember 1991) is 'n Amerikaanse akteur. Hy is bekend vir sy rolle in die rolprente American Splendor (2003), Elf (2003), Doogal (2006), en Brooklyn Rules (2007).
Knietjiesgras
Knietjiesgras (Eragrostis lehmanniana) is 'n oorheersende grasspesie in die oostelike Nama-Karoo en die westelike Hoëveld. Die reënval in hierdie gebied is 150 - 220 mm per jaar. Die spesie is ook inheems aan Angola, Botswana, Lesotho, Mosambiek, Namibië, Zambië en Zimbabwe.
Die meerjarige plant word 45-61 cm hoog en die halme is amper regop. Die blare is kort, ongeveer 1,5 mm breed en 5-15 cm lank.
Landbou
Die beweidingskapasiteit is taamlik goed
61ste Oscar-toekenningsaand
Die 61ste Oscar-toekenningsaand is op 29 Maart 1989 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1988. Daar was geen amptelike aanbieder nie. Die Oscars vir tegniese prestasies in 10 dae vroeër in die Beverly Hills Hotel gehou..
Rain Man en Who Framed Roger Rabbit het elk vier Oscars gewen. Eersgenoemde is ook as die beste rolprent aangewys.
Frank Bank
Frank Bank (12 April 1942 – 13 April 2013) was 'n Amerikaanse akteur. Hy was bekend vir sy rolle in die televisiereekse The Ford Television Theatre (1952), Leave It to Beaver (1957), en The New Leave It to Beaver (1983).
61ste Oscar-toekenningsaand
Omstredenheid
In ’n poging om meer TV-kykers te lok het die Academy die rolprentvervaardiger Allan Carr gehuur vir die uitsending. Hy wou meer luister aan die seremonie verleen en het ’n openingsitem saamgestel wat gebaseer was op die musiekrevue Beach Blanket Babylon. Hy het die skepper daarvan, Steve Silver, gehuur om die toneel saam met hom te skep.
Die seremonie het gemengde reaksie ontlok. Dit is onder meer beskryf as "sonder towerkrag", en as ’n verleentheid. Altesaam 17 mense, onder andere die akteurs Paul Newman, Gregory Peck en Julie Andrews, het ’n ope brief onderteken waarin die seremonie beskryf is as "’n verleentheid vir beide die Academy en die hele rolprentbedryf".
Samuel Palmer
Samuel Palmer (27 Januarie 1805 – 24 Mei 1881) was 'n Engelse skilder en etser. Hy is veral bekend vir sy verbeeldingryke en simboliese uitbeelding van landskappe in die waterverfskilderkuns.
61ste Oscar-toekenningsaand
Omstredenheid
Die vervaardigers van volgende Oscar-aande het daarna gebruik gemaak van kort tonele uit rolprente eerder as lewende items. Die eerste seremonie wat weer ’n uitspattige "Broadway-tipe" openingsitem gehad het, was die 74ste Oscar-toekenningsaand in 2002.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Samuel Palmer
Van Parlmer se skilderye:
Beenvisse
Die Beenvisse (Osteichthyes) is 'n superklas van visse wat aan die filum van die Gewerweldes behoort. Die superklas maak voorsiening vir alle tipe visse waarvan die skelet uit been bestaan. Beenvisse beskik oor swemblase en operkulums (kieudeksels) met een kieu-opening aan elke kant van die kop. Die meeste spesies is ovipaar en slegs die families Bythitidae, Clinidae en die Selakante is vivipaar.
Die superklas sluit die kraakbeenvisse uit. Visse waarvan die skelet uit kraakbeen bestaan ressorteer onder die superklas Chondrichthyes.
Die superklas Osteichthyes het twee klasse: Sarcopterygii en Actinopterygii.
Jack Oakie
Jack Oakie (12 November 1903 – 23 Januarie 1978) was 'n Amerikaanse akteur. Hy was bekend vir sy rolle in die rolprente Once in a Lifetime (1932), Million Dollar Legs (1932), Call of the Wild (1935), en The Great Dictator (1940).
NG gemeente Brakpan
duimnael|regs|170px|Ds. David Johannes de Villiers is in 1923 as leraar bevestig, maar het in dieselfde jaar afgetree en is op [[29 Julie 1933 oorlede.]]
duimnael|regs|170px|Ds. C.J. Perold, leraar van 1948 tot 1957.
duimnael|regs|170px|Ds. [[Johan Bezuidenhoud|Johan Gregorius Bezuidenhout, leraar van 1977 tot 1980. Brakpan was die laaste van die 11 gemeentes waarin hy sedert 1938 gedien het. Van dié gemeentes was twee in Johannesburg (Vrededorp en die moedergmeente), vier in die Oos-Kaap (Steynsburg, Dordrecht, Nuwekerk, Graaff-Reinet en Barkly-Oos), een in Pretoria (Riviera), een in die Wes-Kaap (Swartland), een in die Vrystaat (Zastron) en twee aan die Oos-Rand (Dalview en Brakpan).]]
duimnael|regs|170px|Ds. [[Gerhard Cruywagen, leraar van 1984 tot 1986.]]
Die NG gemeente Brakpan – wat in 2017 sy eeufees vier – is, saam met die gemeentes Johannesburg en Roodepoort, een van net drie oorblywende ou moedergemeentes van die Nederduitse Gereformeerde Kerk aan die Witwatersrand in ’n min of meer reguit lyn van Randfontein tot by Springs. Die ingelyfde moedergemeentes is, van wes na oos, Randfontein, Krugersdorp, Alberton, Turffontein, Germiston, Boksburg, Benoni en Springs.
Stigting
In 1951 berig Ons gemeentelike feesalbum: "Dis 'n betreklik jong gemeente en tog het in sy kort bestaan van 34 jaar veel van belang plaasgevind. Getrou aan die tradisie van die Afrikaner, vir wie Kerk en volk aanvullende begrippe is, het ook hierdie gemeente onmiskenbare spore in die stryd om die behoud van die erfenisse van ons vaders nagelaat." Die begin was maar klein. Die gemeente het 'n kerksaaltjie gehad van 40 voet by 30 voet, oftewel die noordelike helfte van die latere saal, maar reeds op die eerste kerkraadsvergadering, gehou op 15 November 1917, "word aan de orde gesteld, het vergrooten van het gebouwtje alhier te Brakpan" en op die vergadering van 4 Maart 1918 word besluit "dat de zaal 38 voet in 'n zuidelike richting uitgebreidt zal worden en dat 'n bouwkommissie aangesteld zal worden om deze vergroting, met 'n konsistorie van 12 by 18 voet ten uitvoer te brengen". Hierdie vergrote kerksaal het tot Saterdag 21 Mei 1932 as Godshuis gedien, toe die nuwe kerkgebou, waarvan die firma gebrs. Venter die kontrakteurs en mnr. P.P. van der Merwe die argitek was, ingewy is.
Ricki Lake
Ricki Lake (gebore 21 September 1968) is 'n Amerikaanse aktrise en vervaardiger. Sy is bekend vir haar rolle in die rolprente Hairspray (1988), Cry-Baby (1990), Serial Mom (1994), en Hairspray (2007).
Sel
'n Sel is die strukturele en funksionele eenheid van alle bekende lewende organismes. Dit is die kleinste eenheid van 'n organisme wat as "lewendig" geklassifiseer word. Sommige organismes, soos die meeste bakterië, is eensellig, terwyl ander, soos mense, veelsellig is. Mense het 'n beraamde 100 000 miljard of 1014 selle en 'n tipiese sel het 'n grootte van 10 mikrometer en 'n massa van 1 nanogram. Die grootste sel is 'n onbevrugte volstruiseier.
Die selteorie, oorspronklik voorgestel in 1839 deur Schleiden en Schwann, meld dat:
Die woord "sel" is afkomstig van die Latynse cellula, wat "klein kamer" beteken. Hierdie beskrywende naam is deur Robert Hooke gekies in sy 1665-boek waarin hy die kurkselle wat hy deur 'n mikroskoop waargeneem het vergelyk het met die klein kamers waarin monnike lewe.
Basiese struktuur van plant- en dierselle
Protoplasma is al die lewende materiaal in selle en alle selle is opgebou uit protoplasma. Plantselle verskil egter van dierselle in die opsig dat hulle 'n nie-lewende deel, die selwand, ook het. Die selwand is die wand wat die protoplasma omring. Die protoplasma bestaan uit die sitoplasma en kernplasma. Die membraan wat die sitoplasma omring word die plasmamembraan (selmembraan) genoem. Die funksionele eenhede wat in die sitoplasma aangetref word, word organelle genoem. Die sitoplasma sluit die plasmamembraan in, maar nie die nukleus nie.
Selwand
Die selwand kom slegs by plantselle voor en is die enigste nie-lewende komponent van 'n gesonde sel. Die selwand bestaan gewoonlik uit die volgende drie dele:
Middellamel
Die middellamela, wat uit pektien bestaan, kom buite die primêre selwand voor. Pektien is oplosbaar en jellieagtig. Die middellamela heg die selwande van aangrensende selle aan mekaar.
Erica nivalis
Erica nivalis is 'n plant wat tot die genus Erica behoort.
Sel
Sekondêre selwand
Die sekondêre selwand word tussen die selmembraan en primêre selwand van ouer selle aangetref. Dit is opgebou uit digte sellulose-vesels met lignien tussenin. Lignien is organies en bind weefsels aan mekaar om sodoende die selwande te verdig en verstewig. Die sekondêre selwand kan nie rek nie en die porieë daarvan is relatief diep. Dit beskik ook oor plasmodesmatas.
Funksies van selwand
Die hooffunksie van die selwand is om die sel te verstewig en te ondersteun. Dit beskerm dus die protoplasma. Dit bevat ook die Na-K pomp.
Sitoplasma
Die sitoplasma omring die selkern en word deur die selmembraan omring. Dit kom gedeeltelik in 'n sol-toestand en gedeeltelik in 'n jel-toestand voor, en die hoofkomponent daarvan is water. Daar word dikwels na die vloeibare sol-gedeelte verwys as grondplasma. Hoewel die grondplasma grys vertoon as gevolg van die opgeloste stowwe en organelle wat daarin voorkom, is dit eintlik 'n helder vloeistof. Alle metaboliese reaksies in die sel vind in die organelle in die sitoplasma plaas.
Plasmamembraan
Die plasmamembraan word ook die selmembraan genoem en is 'n dun, elastiese membraan wat die buitenste lewende grens van die sitoplasma vorm. Aangesien dierselle nie oor selwande beskik nie, is die plasmamembraan verantwoordelik om die inhoud daarvan te beskerm.
Funksies van die plasmamembraan
Die hoofdoel van die selmembraan, wat selektief deurlatend is, is om die beweeg van stowwe in en uit die sel te beheer en te reguleer.
Beweging van stowwe oor membrane
Stowwe kan op een van drie maniere deur membrane beweeg, naamlik diffusie, osmose en aktiewe vervoer.
Nukleus
Die selkern of nukleus is die grootste organnel in die sel en is rond of ovaalvormig. Dit word deur die kernmembraan omring. Die selkern (nukleus) word deur 'n dubbelmembraan, die kernmembraan, van die sitoplasma geskei. 'n Aantal porieë kom in die kernmembraan voor en die endoplasmatiese retikulum kan in sommige gevalle aaneenlopend met die kernmembraan wees. Die porieë laat die deurgang van stowwe na en van die kern toe.
Die meeste selle het 1 kern, hoewel spierselle 'n hele aantal (sinsitium) en volwasse rooibloedselle geen het nie. Die vorm is meestal gerond, hoewel sommige gelob kan wees; die deursnee wissel van 5 tot 10 \mum. Die kern bevat die erflike materiaal in die vorm van DNS, wat tydens diesel se normale funksionele toestand as 'n verspreide chromatiennetwerk sigbaar is. 'n Hoeveelheid RNS-molekules word aangetref, asook 'n klas basiese proteïene, die histone.
Die histone is belangrik omdat hulle gedurende profase funksioneel is by die kondensasie van die chromatiennetwerk tot chromosome. Omdat hulle sodoende die fisiese toeganklikheid van ensieme tot die DNS beïnvloed, speel hulle waarskynlik ook 'n rol in die beheer van geenuitdrukking. 'n Klas suur proteïene wat 'n rol speel in die regulasie van geenuitdrukking, word ook aangetref. Een of meer kernliggaampies (nucleoli) kan gewoonlik in die kern waargeneem word. Die organelle is aggregate wat ryk is aan RNS en hulle is verantwoordelik vir die vervaardiging van ribosome.
Mitochondria
'n Mitochondrium is 'n matriksgevulde, silindervormige hol stafie waarvan verskeie verspreid in die sitoplasma van die selle van plante en diere voorkom. 'n Dubbele membraan omring die mitochondrium. Die membraan aan die binnekant bevat kristas ('n krista is 'n vingeragtige uitsteeksel), maar die buitenste membraan is glad. Die matriks waarmee dit gevul is, is halfvloeibaar.
Feitlik alle eukariotiese selle bevat mitochondria, omdat die meerderheid obligate aërobe is (hulle moet in die aanwesigheid van suurstof respireer). Hulle bevat ŉ aantal respiratoriese ensieme en kan met reg diesel se kragsentrales genoem word. Die vorms, groottes en getalle van mitochondria kan baie wissel. Hulle kan tot 7 \mum lank wees, met 'n deursnee van 0,5 tot 1 \mum. Lewerselle het tot 2 500 mitochondria per sel. Die mitochondria bestaan uit ongeveer 65 tot 70 % proteïene, 20 tot 30 % lipiede, 0,5 % RNS en 'n enkele string DNS.
Die mitochondrion is uit 'n dubbelmembraan opgebou en die buitenste membraan omvou ŉ ruimte, terwyl die binneste membraan 'n aantal voue in die ruimte vorm. Die res van die ruimte is gevul met 'n matriks, wat 'n aantal ensieme en mineraalkorrels bevat en waarin die sitroensuursiklus plaasvind.
ŉ Aantal ensieme is in die membrane ingebed en hulle is vir veral oksidatiewe fosforilasie belangrik. Ensieme wat in die buitenste membraan ingebed is, word vir die afbreek van vetsure gebruik. Mitochondria bevat hut eie ribosome en 'n sirkelvormige DNS-string. Die hoeveelheid DNS is net genoeg om vir ongeveer 10 % van die organel se proteïene te kodeer, sodat die meeste ander proteïene van die sitoplasma afkomstig is. Die mitochondria kan vermeerder deur in 2 te deel.
Funksies van mitochondria
Selrespirasie, 'n lewensbelangrike proses, vind in die mitochondria plaas. Energie en suurstof word tydens selrespirasie vrygestel en vorm deel van die verbinding adenosientrifosfaat (ATP), wat as energiedraer in selle optree.
Ribosome
Ribosome is klein en rond en kom in beide plant- en dierselle voor. Ribosome is uit ribonikliënsuur en protein opgebou. Ribosome word in die mitochondria, chloroplaste, endoplasmiese retikilum en in groepies in die sitoplasma aangetref. Ribosome wat los in die sitoplasma voorkom word poliribosome genoem.
Endoplasmiese Retikulum (ER)
Die fyn netwerk van membrane vorm 'n aaneenlopende stelsel van klein kanaaltjies wat deur die sitoplasma strek. Die ER is aan die sel- en/of kernmembraan verbind. Daar is 2 verskillende tipes ER, nl.
Funksies van ER
Die ER vergroot die seloppervlak en vervoer stowwe deur die sitoplasma.
Golgi-Apparaat
Die golgi-apparaat, of te wel golgi-liggaampie, is 'n organel wat bestaan uit stapels hol, plat sakkies wat sisternums genoem word. Sisternums is membraanagtig. Die golgi-apparaat word naby die selkern van beide plantselle en dierselle aangetref.
Funksies van Golgi-Apparaat
Dit speel 'n groot rol in die vervaardiging van afskeidings soos mukus en speeksel en berei proteïene voor om na die res van die sel vervoer te word. Daarom is dit volop in selle met 'n afskeidingsfunksie.
Lisosome
Lisosome is klein, membraangebonde liggaampies/sakkies wat met 'n korrelagtige materiaal gevul is en onder 'n elektronmikroskoop donkergekleurd voorkom. Die sakkies is tussen 0,25 tot 0,8 \mum in deursnee. Die membrane omsluit 'n aantal ensieme wat daartoe, in staat is om alle selorganelle en membrane te verteer (die organelle staan daarom soms as "selfmoordsakkies" bekend).
Die organelle is nuttig in selle wat stowwe intrasellulêr moet verteer, soos die neutrofiele in die immuniteitstelsel, wat bakterieë en swamme verswelg en dan met lisosoomafskeidings vernietig. Die afskeidings word normaalweg in selle gebruik om uitgediende organelle te verteer en die materiaal sodoende beskikbaar te stel om weer nuwe organelle te sintetiseer.
Sommige soorte materiaal kan egter nie deur die lisosome verteer word nie en 'n aantal lisosome met die onverteerbare oorblyfsels word in selle aangetref. In selle met 'n kort lewensduur, soos makrofage of neutrofiele, belemmer sulke liggaampies nie die funksionering van diesel nie, maar in selle wat nie verdeel of vervang word nie (soos senuweeselle), kan hulle ophoop. Dit is egter nog nie bekend of die opeenhoping van die liggaampies ŉ rol speel in senuwee- of spierwerking nie.
Plastiede
Plastiede sluit in chloroplaste, chromoplaste en leukoplaste. Plastiede kom slegs in plantselle voor.
Vakuole
'n Vakuool is 'n vloeistofgevulde "sakkie" in die sitoplasma. Die vakuool is met selsap gevul en word omring deur die tonoplast, 'n selektiefdeurlatende membraan. Plantselle het groot vakuole vergeleke met dierselle, wat in sommige gevalle self nie oor 'n vakuool beskik nie. Die vloeistof in die vakuole bestaan uit water en opgeloste stowwe.
verskillende tipes vakuole sluit in:
Sentrosoom
Die sentrosoom kom net by dierselle voor, en is 'n area in die sitoplasma naby aan die selkern. Sentriole word in die sentrosoom aangetref.
Sentriole
Sentriole is klein, silindervormige strukture van die diersel wat naby mekaar lê met 'n hoek van 90°. Sentriole bestaan uit fibrille en fibrille bestaan elk uit drie mikrobuisies.
Funksie van sentrosoom
Sentriole is belangrik vir spoelvorming om tydens seldeling te kan plaasvind.
Baš Čelik
Baš Čelik (Serwies: Баш-Челик; of Harde Staal) is ’n Serwiese volksverhaal.
Coronationville
Coronationville is ’n voorstad van Johannesburg, sowat 6 km wes van die stadsaal.
Baš Čelik
Opsomming
’n Koning het drie seuns en drie dogters. Op sy sterfbed laat hy sy seuns belowe dat hulle hulle susters aan die eerste persone sal gee wat vra om met hulle te trou. Een nag vra ’n bulderende stem om met die een suster te trou. Die twee oudste broers huiwer, maar die jongste een voldoen aan sy pa se versoek en oorhandig haar. Die volgende twee nagte gebeur dieselfde, tot al drie susters aan geheimsinnige vreemdelinge gegee is. Die drie broers besluit om hul susters te gaan soek.
Coronationville
Die voorstad grens in die noordweste en noorde aan Newclare, in die noorde aan Westbury, in die weste aan Crosby en in die suide aan Langlaagte, Industria en Industria West. Coronationville is uitgelê op die plase Middelfontein en Langlaagte, en op 24 Julie 1954 (of 1953) is die stigting daarvan in die Staatskoerant gepubliseer. Daarom word soms gemeen die naam is afgelei van koningin Elizabeth II se kroning op 2 Junie 1953, maar die naam was reeds teen 1939 in gebruik; dus het dit bes moontlik betrekking op die kroning van haar vader, koning George VI in Mei 1937.
Ingevolge die Groepsgebiedewet was Coronationville ’n bruin woongebied; trouens, met die sensus van 2001 het 87% (2 265) van die inwoners hul ras as "bruin" aangedui en 11,8% (306) as swart. Vir die doeleindes van die 2011-sensus is die grense van Coronationville vergroot sodat dit ook die plakkerskamp in Ashantistraat ingesluit het. Dit het meegebring dat die swart bevolking toe 60,1% (2 915) van die totaal uitgemaak het en die bruin bevolking net 38,1% (1 846).
Baš Čelik
Opsomming
Tydens hulle reise veg hulle teen meerkoppige slange. Die jongste broer verslaan ook nege reuse wat die streek terroriseer. Eindelik red hy die koning se dogter nadat sy deur ’n slang gepik is. Hy word toegelaat om met die prinses te trou en word een van die koning se gunstelinge. Hy woon in die prinses se kasteel en mag in al die kamers ingaan, behalwe een wat met kettings gesluit is. Eendag toe sy vrou weg is, gaan hy in die kamer in en sien ’n gevangene wat met kettings vasgemaak is. Die man sê sy naam is Baš Čelik en vra drie glase water. Elke keer dat die prins vir hom ’n glas water gee, kry hy ’n ekstra lewe by. Toe hy die derde glas water vir die man gee, herwin dié skielik sy krag, breek die kettings en vlieg weg met die prins se vrou.
Nou het die prins ’n nuwe taak: om sy vrou te red. Op sy pad ontdek hy dat sy susters getrou het met die Lords van die Drake, Valke en Arende. Hy probeer drie keer om sy vrou terug te kry. Elke keer verloor hy een van die lewens wat Baš Čelik vir hom gegee het in ruil vir ’n glas water. Die vierde keer sterf hy, maar sy lewe word gered deur sy swaers – hulle wek hom op met die towerwater van die Jordaanrivier. In dié stadium ontdek die prinses dat Baš Čelik nie doodgemaak kan word nie omdat sy lewe in ’n voël in die hart van ’n jakkals in ’n woud op ’n hoë berg is. Met die hulp van die Lords verslaan die prins eindelik vir Baš Čelik en red sy vrou.
Neder-Navarra
Neder-Navarra (Frans: Basse-Navarre, Baskies: Nafarroa Beherea of Baxenabarre) is 'n voormalige provinsie van Frankryk, deel van die hedendaagse Pyrénées-Atlantiques département. Dit het vroeër saam met Navarra in Spanje deel van die Koninkryk van Navarra uitgemaak. Neder-Navarra is een van die historiese streke van Baskeland. Die streekshoofstad was Saint-Jean-Pied-de-Port (Baskies: Donibane Garazi). Daar word ook soms na die gebied verwys as Merindad de Ultrapuertos ("die streke anderkant die bergpasse").
Neder-Navarra is 'n versameling van valleie in die voetheuwels van die Pireneë. In die Aldudesvallei, om die dorp Saint-Étienne-de-Baïgorry in die suide van Neder-Navarra, het baie van die ou tradisies behoue gebly, soos huise gebou met rosige sandsteen en die Force Basque kragspel. Die AOC-wyn, Irouléguy, word in Aldudes geproduseer.
Die Niverivier se oorsprong is in Neder-Navarra en vloei deur die provinsie en verder na Bayonne waar dit by die Adour aansluit. Anderkant Saint-Jean-Pied-de-Port self vloei die Nive in die Ossèsvallei in, waar pragtige ou huise met gekerfde lateie in die dopies van Ossès, Irisarry en Bidarray aangetref word. 'n Bewaringsgebied vir die pottok, die wilde Baskies-Pirennese ponie is in die vallei gevestig om die skaars ras te beskerm.
Noord van Saint-Jean-Pied-de-Port word die Mixe-gebied om die dorp Saint-Palais, 'n voormalige Navarrese hoofstad, aangetref. Alhoewel naby Béarn geleë, is die Baskiese invloed steeds hier te vinde. Neder-Navarrees is 'n dialek van die Baskiese taal wat in die streek gepraat word. Net suid van Saint-Palais ontmoet die drie hoofroetes na Santiago de Compostela op pad na El Camino de Santiago by die gehuggie Ostabat, wat in die Middeleeue welvaart en handel na die gebied gebring het.
Samuel Prout
Samuel Prout (17 September 1783 – 10 Februarie 1852) is bekend in die waterverfskilderkuns vir sy getroue en gedetailleerde uitbeelding van geboue en omgewings in Wes-Europa nadat die Napoleontiese Oorloë tot 'n einde gekom het in 1815.
Erica nigrimontana
Erica nigrimontana is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Barry Evans (akteur)
Barry Evans (18 Junie 1943 – 9 Februarie 1997) was 'n Engelse akteur. Hy was bekend vir sy rolle in die rolprente Journey to Murder (1971) en The Mystery of Edwin Drood (1993), en in die televisiereekse Journey to the Unknown (1968) en Mind Your Language (1977).
Tarentaal-bontpaling
Die Tarentaal-bontpaling (Gymnothorax meleagris) is 'n bontpaling wat wydverspreid voorkom in die Stille en Indiese oseane en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Guineafowl moray of die White-mouth moray.
Identifikasie
Die bontpaling word tot 120 cm lank. Die kop en lyf is donkerbruin met klein, wit kolletjies met donker rante wat dig verprei is oor die lyf. Die binnekant van die mond is wit. Hierdie bontpaling is sku en skuil in gate en skeure in koraalryke water wat 1 tot 35 m diep is. Hulle is alleenlopers en word soms gesien waar die kop by die skuiling uitsteek.